पाएं अपने शहर की ताज़ा ख़बरें और फ्री ई-पेपरडाउनलोड करें
शादी समारोह के लिए जारी किए कोविड-19 के निर्देशों की अवहेलना कर शादी का जश्न मनाने व धारा 144 का उल्लंघन करने पर पुलिस ने केस दर्ज किया है। पुलिस को सूचना मिली कि हनुमान गेट व हनुमान ढाणी के बीच मार्ग पर शादी समारोह में कोविड 19 के नियमों के विरुद्ध लोगों की भीड़ जमा है। लोग शादी का जश्न मना रहे हैं। इस संबंध में लोगों की भीड़ व जश्न की वीडियो भी वायरल हुई थी।
पुलिस ने सरकार की तरफ से कोविड-19 के संबंध में जारी किए गए निर्देशों की अवहेलना करने पर कोरोना फेज टू में पहली बार डिजास्टर मैनेजमेंट एक्ट 2005 की धारा 51 व आईपीसी की धारा 188 के तहत अज्ञात लोगों के खिलाफ मामला दर्ज किया है।
वायरल वीडियो के माध्यम से पुलिस आरोपियों की पहचान कर उन्हें गिरफ्तार करने का प्रयास करेगी। सरकार के निर्देश पर जिले में कोविड 19 को लेकर जिले में धारा 144 लागू है। जिसके तहत चार से अधिक लोग सार्वजनिक स्थानों पर जमा नहीं हो सकते और शादी में 50 से ज्यादा लाेग इकट्ठे होने पर मनाही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn